
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 10. septembra noteikumos Nr. 598 "Latvijas Goda ģimenes apliecības programmas īstenošanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izpildot Saeimas Cilvēktiesību un sabiedrisko  lietu komisijas (turpmāk - Komisija) doto uzdevumu (18.06.2025. sēdes protokols Nr. 141.1.9/4-33-14/25 un 01.07.2025.  vēstule Nr.142.1.9/4-16-14/25 Ministru kabinetam).
1.2. Mērķis
Mērķa apraksts
Ministru kabineta noteikuma projekts izstrādāts, lai pilnveidotu tiesisko regulējumu, paredzot personai tiesības turpināt izmantot Sabiedrības integrācijas fonda izsniegto Latvijas goda ģimenes apliecību līdz brīdim, kad  personas aprūpē esošais jaunākais bērns sasniedz pilngadību vai ģimenē esošā jaunākā pilngadīgā persona, kura atbilst Ministru kabineta 2024.gada 10.septembra noteikumu Nr. 598  "Latvijas Goda ģimenes apliecības programmas īstenošanas kārtība""  (turpmāk – MK noteikumi Nr.598) 4.1.1.apakšpunktam, sasniedz 24 gadu vecumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Skat.sadaļu ""Problēmas un risinājumi".
 
Problēmas un risinājumi
Problēmas apraksts
 Komisija 2025. gada 18. jūnijā sēdē tika izskatīts jautājums par Saeimas deputātu iesniegto likumprojektu "Grozījumi Bērnu tiesību aizsardzības likumā" (Nr. 890/Lp14) un valsts atbalsta programmas "Latvijas Goda ģimenes apliecības programma" (turpmāk - programma) personu loka paplašināšanu.
Sēdes laikā Saeimas Juridiskā biroja pārstāvis norādīja, ka: [..likumdevējs tiesības paplašināt programmas mērķa grupu ir deleģējis Ministru kabinetam un piedāvātie grozījumi, kas ir pietiekami tehniski, ir izdarāmi Ministru kabineta noteikuma līmenī, nevis likumā.].

Komisija 2025.gada 1.jūlijā nosūtīja vēstuli Ministru kabinetam (Nr.142.1.9/4-16-14/25), kurā rosināts paplašināt  programmas  saņēmēju loku, paredzot, ka Latvijas Goda ģimenes apliecību (turpmāk-Apliecība) un tās piešķirtos atvieglojumus varētu izmantot līdz brīdim, kamēr daudzbērnu ģimenes jaunākais bērns sasniedz 18 gadu vecumu vai 24 gadu vecumu, ja ģimene kvalificējas  MK noteikumu Nr. 598 noteiktajiem kritērijiem. 
Komisija norāda, ka paplašinot programmas mērķa grupu, būtu iespējams uzlabot programmas efektivitāti un veicināt daudzbērnu ģimeņu labklājību. Uzklausot atbildīgo institūciju un ekspertu viedokļus, Komisija secināja, ka, lai saglabātu programmas efektivitāti un elastību, ir lietderīgi saglabāt Bērnu tiesību aizsardzības likuma 26.panta sestajā daļā paredzēto deleģējumu Ministru kabinetam noteikt papildu mērķgrupas, kurām atbalstu sniedz atbilstoši minētajai valsts atbalsta programmai. Līdz ar to priekšlikums par personu loku paplašināšanu būtu atrunājams MK noteikumos Nr.598. Tas nodrošinātu iespēju reaģēt uz praksē identificētām vajadzībām, nepadarot mērķu grupu aktualizēšanas procesu smagnēju.

Patlaban saskaņā ar MK noteikumu Nr. 598  regulējumu (4.1.1. apakšpunkts), Sabiedrības integrācijas fonds Apliecību piešķir, ja personas aprūpē ir trīs vai vairāk bērnu,  tai skaitā audžuģimenē vai aizbildnībā esoši bērni un pilngadīgas personas, kuras:
-nav sasniegušas 24 gadu vecumu, ja tās iegūst vispārējo, profesionālo vai augstāko izglītību;
-nav sasniegušas 21 gada vecumu vai, ja tās iegūst vispārējo, profesionālo vai augstāko izglītību, – 24 gadu vecumu un kuras, pamatojoties uz pašvaldības sociālā dienesta izvērtējumu, uzturas pie aizbildņa vai audžuģimenē; 
- nav sasniegušas 24 gadu vecumu un pilda valsts aizsardzības militāro dienestu, kas ilgst 11 mēnešus, Nacionālo bruņoto spēku regulāro spēku vai Latvijas Republikas Zemessardzes vienībā vai pilda valsts aizsardzības civilo dienestu, kas ilgst 11 mēnešus.
Tādējādi, ja personas aprūpē ir trīs bērni un vecākais bērns sasniedz 18 vai 24 gadu vecumu, attiecīgā ģimene vairs neatbilst šajos noteikumos noteiktajiem kritērijiem, kas piešķir tiesības turpināt izmantot Apliecību, pat, ja personas aprūpē joprojām ir divi nepilngadīgi bērni.
Risinājuma apraksts
Ņemot vērā augstāk minēto ir  izstrādāts grozījums  MK noteikumos Nr.598, kas paredz noteikt to, ka, ja viens vai vairāki personas aprūpē vai ģimenē esoši bērni sasniedz pilngadību vai šo noteikumu 4.1.1. apakšpunktā minētās pilngadīgās personas sasniedz 24 gadu vecumu un šo iemeslu dēļ persona neatbilst  noteiktajām prasībām Apliecības piešķiršanai, personai ir tiesība turpināt izmantot izsniegto Apliecību līdz brīdim, kad  personas aprūpē esošais jaunākais bērns sasniedz pilngadību vai ģimenē esošā jaunākā pilngadīgā persona, kura atbilst šo noteikumu  4.1.1.apakšpunktam, sasniedz 24 gadu vecumu, un šajos noteikumos noteiktajā kārtībā saņemt jaunu, ja izsniegtajai Apliecībai ir beidzies derīguma termiņš.
Proti, nolūkā nepasliktināt ģimenes situāciju, saglabājot esošo atbalstu un nodrošinot to, ka Apliecības sniegtās priekšrocības arī turpmāk būtu pieejamas, Apliecības saņēmēju loka paplašināšana tiks attiecināta uz tām  ģimenēm, kurām šobrīd ir piešķirta Apliecība un tām, kuras tai kvalificēsies nākotnē. 

Vienlaikus jānorada, ka arī turpmāk tiek saglabāta nemainīga kārtība attiecībā uz kritērijiem,  kuriem ir jāatbilst, lai persona varētu saņemt šo Apliecību, tostarp,-  iesnieguma iesniegšanas brīdī personas aprūpē ir trīs vai vairāk bērni (MK noteikumu Nr. 598 4. un 5.punkts), kā arī  tiek saglabāts Sabiedrības integrācijas fondam noteiktais pienākums ne retāk kā reizi gadā pārbaudīt Apliecības saņēmēju atbilstību attiecīgajiem kritērijiem.
Savukārt, tām personām, kurām agrāk bija Apliecība, bet šobrīd tās vairs nav, jo nekvalificējas šobrīd spēkā esošajiem nosacījumiem,  pēc šo grozījumu spēkā stāšanās, atkārtota Apliecības saņemšana nebūs iespējama.

Programmas "Latvijas Goda ģimenes apliecības programma" informācijas sistēmā uzkrātos personas datus (dati par personām, kurām piešķirta Apliecība) Sabiedrības integrācijas fonds aktuālajā datubāzē glabā, kamēr personai ir tiesības saņemt Apliecību, bet pēc personas tiesību izbeigšanās tos anonimizē un glabā informācijas sistēmas datu arhīvā statistiskas vajadzībām (Ministru kabineta 2024.gada 10.septembra noteikumu Nr. 601 "Valsts atbalsta programmas "Latvijas Goda ģimenes apliecības programma" informācijas sistēmas noteikumi" 14.1.apakšpunkts).
Sabiedrības integrācijas fondam  nav iespēja izgūt vēsturiskos datus, lai pārliecinātos par to, vai persona ir iepriekš bijusi programmas dalībnieks (Apliecības turētājs) un attiecīgi vai persona atkārtoti var pretendēt, lai saņemtu Apliecību  līdz brīdim, kad jaunākais bērns sasniedzis pilngadību vai līdz 24 gadu vecumam, balstoties uz apstākli, ka persona agrāk ir bijusi Apliecības turētājs, jo personalizēti dati par personu tiek dzēsti. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	-33 935
	0
	-33 935
	-33 935

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	-33 935
	0
	-33 935
	-33 935

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	140 721
	0
	89 148
	89 148

	2.1. valsts pamatbudžets
	0
	0
	0
	140 721
	0
	89 148
	89 148

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	-174 656
	0
	-123 083
	-123 083

	3.1. valsts pamatbudžets
	0
	0
	0
	-174 656
	0
	-123 083
	-123 083

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	174 656
	0
	123 083
	123 083

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Kolonās " izmaiņas, salīdzinot ar vidēja termiņa budžeta ietvaru " uzrādīti Ministriju un to padotības iestāžu negūtie ieņēmumi 2026.gadā un turpmākajos gados:
- saskaņā ar Izglītības ministrijas sniegto informāciju, tās padotībā esošo profesionālo izglītības iestāžu negūtie ieņēmumi no maksas pakalpojumiem (piešķirto pakalpojumu atlaides dienesta viesnīcu maksai) ir 15 000 euro;
-saskaņā ar Kultūras ministrijas sniegto informāciju tās padotībā esošo iestāžu negūtie ieņēmumi no biļešu pārdošanas ir 18 935 euro (teātru, koncertorganizāciju, operas un muzeju ieņēmumi).

	6.1. detalizēts ieņēmumu aprēķins
	Saskaņā ar Tieslietu ministrijas sniegto informāciju Latvijas Goda ģimenes apliecības programmas ietvaros tiek piemērots samazināts valsts nodevas apmērs par īpašuma tiesību nostiprināšanu zemesgrāmatā (Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"). Līdz ar to ieņēmumi no attiecīgās nodevas varētu samazināties par 13 702 euro gadā. Tomēr, ņemot vērā, ka citas Tieslietu ministrijas iekasētās valsts nodevas varētu tikt iekasētas lielākā apmērā, nekā plānots, minētās izmaiņas neradīs ietekmi uz kopējiem valsts budžeta ieņēmumiem.
 

	6.2. detalizēts izdevumu aprēķins
	Kolonās "saskaņā ar valsts budžetu kārtējam gadam" un "saskaņā ar vidēja termiņa budžeta ietvaru" uzrādīti izdevumi 2026.gadā un turpmākajos gados:
- saskaņā ar Satiksmes ministrijas sniegto informāciju noteikumu projekts rada finansiālu ietekmi uz valsts budžeta programmas 31.00.00 Sabiedriskais transports, 31.06.00 apakšprogrammu “Dotācija zaudējumu segšanai sabiedriskā transporta pakalpojumu sniedzējiem” plānotajiem izdevumiem braukšanas maksas atvieglojumu nodrošināšanai sabiedriskā transporta pakalpojumu sniedzējiem. Dotācijas palielinājums gadā indikatīvi tiek prognozēts 89 148 euro (t.sk. PVN) apmērā;
Vienlaikus, lai esošajās IT sistēmās veiktu nepieciešamās izmaiņas saistībā ar Latvijas Goda ģimenes mērķa grupas paplašināšanu un atbalsta termiņa pagarināšanu.  

2026.gadā tiek prognozēti izdevumi:
- saskaņā ar Sabiedrības integrācijas fonda sniegto informāciju – 50 000 euro (t.sk. PVN 21%) apmērā (960 cilvēkstundas*52,08 euro=50 000 euro);
- saskaņā ar Pilsonības un migrācijas lietu pārvaldes sniegto informāciju – 1 573 euro (t.sk. PVN 21%) apmērā (20 cilvēkstundas*78,65=1 573 euro).
Līdz ar to kopējā noteikumu projekta ietekme uz valsts budžeta izdevumiem tiek prognozēta        2026. gadā 140 721 euro (89 148+50 000+1 573) apmērā, 2027. gadā un turpmāk ik gadu 89 148 euro apmērā.

MK Noteikumu projekta paredzētos pasākumus, kas saistīti ar Latvijas Goda ģimenes mērķa grupas paplašināšanu un atbalsta termiņa pagarināšanu, iesaistītās institūcijas īstenos esošā budžeta līdzekļu ietvaros pārstrukturizējot un prioritizējot pasākumu īstenošanu (resoru (Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Tieslietu ministrija un Viedās administrācijas un reģionālās attīstības ministrija) saskaņojums; MK vēstules projekts Saeimas Cilvektiesību un sabiedrisko lietu komisijai "Par Latvijas Goda ģimenes programmas saņēmēju loka paplašināšanu" (25-TA-2445).

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
-
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Sabiedrības līdzdalība tiek nodrošināta TAP portālā atbilstoši Ministru kabineta 2024. gada 15. oktobra noteikumiem Nr. 639 "Sabiedrības līdzdalības kārtība attīstības plānošanas procesā".
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
MK noteikumu projekts  sekmēs bērnam un ģimenei nepieciešamā atbalsta pieejamību dažādās dzīves jomās un situācijās, kas veicina bērna pilnveidošanos un palīdz ģimenei bērna audzināšanā (pilns atlaižu katalogs pieejams Sabiedrības integrācijas fonda tīmekļa vietnē: https://godagimene.lv/discounts
8.2. Cita informācija
Cita informācija
-

